《劳农岘山乘兴游何山同行宋子飞沈虞卿霍从周范文质》
宋代·王十朋

去秋游道场，俯瞰何山路。林泉虽在眼，未暇飞杖屦。

尘埃汩城市，遥望隔烟雾。春光忽已半，播谷催农务。

欲作卞山行，偶逢风伯怒。肩舆出城南，乘兴访幽趣。

山藏佛屋深，迹蹑陈朝故。老松不记年，脩竹莫知数。

鸟鸣说法池，花落在禅处。书空何公堂，木拱安定墓。

青山看未足，回首日已暮。小溪何处是，归诵苏仙句。

作者简介：王十朋（1112-1171），字龟龄，号梅溪，南宋著名的政治家和诗人，伟大的爱国主义者。出生于乐清四都左原（今浙江省乐清市）梅溪村。绍兴二十七年（1157年）他以“揽权”中兴为对，中进士第一，被擢为状元，先授承事郎，兼建王府小学教授。王十朋以名节闻名于世，刚直不阿，批评朝政，直言不讳。